
Helsinge Rideklub
Referat af bestyrelsesmøde den 2. juli 2026
Staldkontrakt
Den reviderede staldkontrakt blev gennemgået. Bestyrelsens medlemmer har mulighed for at komme med forslag til ændringer, inden kontrakten godkendes endeligt.
Når kontrakten er godkendt, udsendes den til alle pensionærer, så alle er opdaterede på de gældende vilkår.
Louise er ansvarlig for at printe og udlevere kontrakten til alle pensionærer.
Ønskeliste
Charlotte er i gang med at udarbejde en ønskeliste til kommende centeret. Når listen er færdig, fremlægges den for bestyrelsen, som herefter prioriterer ønskerne efter deres betydning og nødvendighed.
Bestyrelsens nuværende højeste prioriteter er etablering af tag over det lille ridehus samt forbedring af banerne, særligt de to ridehuse prioteters.
Hjælperliste og arbejdsdag
Der var desværre begrænset opbakning til den seneste arbejdsdag.
Der udarbejdes derfor et Excel-ark med de forskellige arbejdsopgaver, hvor medlemmerne løbende kan tilmelde sig. Samtidig fastlægges datoen for arbejdsdagen i september, hvorefter den meldes ud til medlemmerne.
Hjælpere til stævner
Bestyrelsen drøftede, hvordan flere medlemmer kan motiveres til at hjælpe ved klubbens stævner.
Stævnerne udgør en væsentlig indtægtskilde for klubben, og der er derfor behov for større opbakning, så opgaverne kan løftes i fællesskab. Emnet vil blive taget op igen på det kommende staldmøde.
Staldmøde
Der er et stort ønske blandt pensionærerne om at afholde et staldmøde, hvilket bestyrelsen ønsker at imødekomme.
Det forventes derfor, at der afholdes et staldmøde efter sommerferien. 
Staldpersonale
Både bestyrelsen og Mia ser et behov for at ansætte en ekstra staldmedarbejder.
To faste staldmedarbejdere vil bidrage til større stabilitet i den daglige drift og gøre klubben mindre sårbar ved sygdom og ferie. Der arbejdes derfor på at afklare de økonomiske muligheder, hvorefter der udarbejdes og offentliggøres et stillingsopslag.
Louise udarbejde jobopslag. 
Wrapposer
Ordningen med høposer har medført en betydelig økonomisk besparelse for klubben, men er samtidig meget arbejdskrævende.
Bestyrelsen ønsker derfor at undersøge en løsning, hvor hø/wrap udleveres direkte fra vognen, som førhen dog hvor wrap/hø fortsat afvejes. Der indkøbes derfor en wrapvægt, som monteres på wrapvognen.
Målet er at bevare den økonomiske besparelse, samtidig med at arbejdsbyrden reduceres og samtidig samle opgaven hos en fast medarbejder. På sigt udfases høposerne.
Såfremt enkelte pensionærer fortsat ønsker at afveje hø til deres egne heste, vil denne mulighed blive drøftet på det kommende staldmøde.
Ny rideskolehest
Klubben har et stort behov for nye rideskoleheste.
Hen over sommeren vil Christina Just og Charlotte undersøge markedet for egnede heste og stå for indkøb heraf. Derudover har klubben fået mulighed for at få en pony på prøve hen over sommeren. Da rideskolehestene i samme periode går på sommergræs, giver dette en god mulighed for at vurdere, om ponyen er et passende match til rideskolen.
Rollo er blevet ældre og er jævnligt halt. Han vil derfor få fire sko på for at undersøge, om dette kan afhjælpe problemet. Dette gik han med ved tidligere ejer. Samtidig drøftede bestyrelsen muligheden for at skåne ham mere i dagligdagen.
Bestyrelsen
Malene har valgt at træde tilbage som formand.
Bestyrelsen er naturligvis ærgerlig over beslutningen, men har samtidig stor forståelse for den. Malene har ydet en meget stor indsats for Helsinge Rideklub og bestyrelsen er derfor særligt glad for, at hun fortsat ønsker at stå for klubbens springstævner.
Samtidig er bestyrelsen meget glad for at kunne byde Pia velkommen tilbage.
Bestyrelsen har på den baggrund konstitueret sig således:
· Formand: Louise Matzen Larsen
· Næstformand: Charlotte Lindved Witt
· Kasserer: Pia Dudman Nielsen
· Sekretær: Christina Schioldan Steenfos
· Bestyrelsesmedlem: Maj-Lise Thal Jensen
· Suppleant: Ulla Juncher
Næste bestyrelse møde er i uge 32. 

